D. Argus, Nova species' pollicaris orbicularis, aurantiacus, subtilissime cinnabarino conspersus, 
punctis maioribus cinnabarinis annulo aurantiaco cinctis ocellatus et fascia transversa hyalina 
curva pictus, subtus flavum trahit. 
Prope Tor Arabiae inter Corallia captus. 
Admodum singularis forma, quae fortassis alii Molluscorum Ordini, Scutibranchiis scilicet, 
addenda est, novamque eorum tribum, scuto testaceo destitutum, format. Quae de unico speci- 
mine vivo, quod observavimus, in ipso loco scripsimus aut pinximus 1 his equidem colligo. «Pul- 
„ chelli animalis character genericus, cum dixeris, Deridobranchum esse Emarginulam nudam, 
„ argute circumscriptus est. Forma pallii mollis orbicularis. Pes pallio brevior, antico fine 
„ truncatus, postico attenuatus, acutus, nec exsertus. Supra color pallii nudo oculo aurantiacus, 
„ armato laete flavus cinnabarino punctatus, puncto quolibet annulo aurantiaco cincto. Fascia 
«hyalina curva, pone concava, transversaria, medium dorsum occupat. Pone mediam fasciam 
«tuber intensius rubrum, hepar forsan obtegens, exstat. Plica pallii antica erecta ab animali ita 
«contrahi potest, ut foramen pallii frontale exacte rotundum supersit. Tentacula dorsualia in 
«pallio nulla, sed duo filiformia sub pallio posita frontalia ante oculos parvos posita. Branchiae 
«pectiniformes duae in dorso antico seu in cervice positae, pallii margine frontali obtectae. 
«Apertura analis et sexuales ad basin branchiarum coniunctae visae sunt.” 
Cum corporis maxima similitudo cum Emarginulis pateat, incertum est, utrum Pomalo- 
branchiis sexu unito duplici instructis, an Aspidobranchiis sexu unico distinctis annumeranda sit. 
Ob corporis eius tenuitatem de difficultate illa a me, unius speciminis ope, extricanda desperavi, 
hinc potius illud integrum servandum, quam dissecandum censui. Ad Pomatobranchia ea de 
causa a me relatum est, quoniam ad hunc usque diem nemo Aspidobr ancilium animal aliquod 
nudum observavit, sed P ornat obranchiorum nudorum formam multa variatione uti notum est. 
Neque vero difficultas aliqua silentio praetereunda est, quae ex branchiarum numero duali sym- 
metrico emergit; Ordinis huius enim character branchiarum asymmetria est. Sed tegminis 
branchiarum praesentiam et defectum maioris habuerim. 
Iconem et animal Berolinum feliciter attuli. 
PLEUROBRANCHUS Cuvier. 
Character Generis: Animal nudum Doridis aut Phyllidiae forma, pallio saepe testae rudimentum in- 
cludente, deflexo obtectum. Tentacula infera 4, duo frontalia libera, totidem labialia membrana 
coniuncta seu coalita, supera nulla. Branchiarum lamina pectinata, pennam avis referens, singula 
sub pallio in latere dextro. Oculi duo pone basin tentaculorum frontalium. Apertura analis pone 
branchiarum ligamentum. Aperturae sexuales ante branchiarum basin in latere dextro antico ( 1 ). 
Quarta apertura parva sexualibus propinqua. 
PL. citrinus Leuckart. nec Pl. oblongus Description de VEgypie: bipollicaris ellipticus pallio 
integro, gelatinoso glaber, laete flavus, subtus concolor, pallii testa interna plana lanceolata 
obtusa. 
Prope Tor Novembre et Ianuario inter Corallia frequens. 
(') Utrum corpus convexius an depressius, utrum pallium pede latius an angustius, utrum integrum an postica parte incisum sit, in 
eo solo characteres generici niti nequeunt, ideoque Berlhellae genus, cui forma quam tractamus addenda esset, non suscipi posse censui. 
